title: 2011/722/: Decizia Consiliului din 27 octombrie 2011 privind poziția care urmează să fie adoptată de către Uniunea Europeană în cadrul Comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al Comitetului pentru comerț și întocmirea unei liste de 15 arbitri

text:
               5.11.2011

               RO

               Jurnalul Oficial al Uniunii Europene

               L 288/16

         DECIZIA CONSILIULUI
   din 27 octombrie 2011
   privind poziția care urmează să fie adoptată de către Uniunea Europeană în cadrul Comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al Comitetului pentru comerț și întocmirea unei liste de 15 arbitri
   (2011/722/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La data de 23 aprilie 2007, Consiliul a autorizat Comisia să negocieze un acord de liber schimb cu Republica Coreea în numele Uniunii Europene și al statelor membre ale acesteia.

               (2)

               Negocierile respective s-au încheiat, iar Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (1) (denumit în continuare „acordul”) a fost semnat la 6 octombrie 2010.

               (3)

               În temeiul articolului 15.10 alineatul (5) din acord, acesta se aplică cu titlu provizoriu de la 1 iulie 2011, în așteptarea finalizării procedurii de încheiere a acestuia.

               (4)

               Articolul 15.1 din acord instituie un Comitet pentru comerț, care trebuie, între altele, să se asigure că acordul funcționează corect.

               (5)

               Articolul 15.1 alineatul (4) litera (f) din acord prevede că Comitetul pentru comerț își poate adopta propriul regulament de procedură.

               (6)

               Articolul 14.18 din acord stipulează că Comitetul pentru comerț stabilește, cel târziu la șase luni de la data intrării în vigoare sau a aplicării provizorii a acordului, o listă de 15 persoane pentru a exercita funcția de arbitri.

               (7)

               Uniunea ar trebui să determine poziția care urmează să fie adoptată cu privire la adoptarea regulamentului de procedură al Comitetului pentru comerț și întocmirea listei de arbitri,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de către Uniunea în cadrul Comitetului pentru comerț instituit prin Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului de procedură al Comitetului pentru comerț și întocmirea listei de 15 persoane pentru a exercita funcția de arbitri se bazează pe proiectele de decizii ale Comitetului pentru comerț atașate la prezenta decizie.
   Articolul 2
   Delegația UE la Comitetul pentru comerț se compune, în conformitate cu repartizarea competențelor stabilită în temeiul tratatului, din reprezentanți ai Comisiei și ai statelor membre, care acționează în cadrul domeniilor lor de competență respective, astfel cum derivă din tratate.
   Article 3
   Prezenta decizie intră în vigoare la data adoptării.

      Adoptată la Luxemburg, 27 octombrie 2011.

            Pentru Consiliu

            Președintele

         J. MILLER

      (1)  JO L 127, 14.5.2011, p. 6.

      PROIECT DE
      DECIZIE NR. … A COMITETULUI PENTRU COMERȚ UE-COREEA
      din
      privind adoptarea regulamentului de procedură al Comitetului pentru comerț
      COMITETUL PENTRU COMERȚ,
      având în vedere Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumit în continuare „acordul”), semnat la Bruxelles la 6 octombrie 2010, în special articolul 15.1 alineatul (3) litera (c) și articolul 15.1 alineatul (4) litera (f),
      întrucât:

                  (1)

                  Comitetul pentru comerț poate adopta propriul regulament de procedură și monitorizează activitățile tuturor comitetelor specializate, ale grupurilor de lucru și alte altor organisme, cu excepția Comitetului privind cooperarea culturală, în conformitate cu articolul 3 alineatul (3) din Protocolul privind cooperarea culturală la acord.

                  (2)

                  Comitetul pentru comerț are competența exclusivă de a adopta decizii în domeniile care sunt de competența comitetelor specializate și a grupurilor de lucru, cu excepția cazului în care se prevede altfel în acord,

            ADOPTĂ PREZENTA DECIZIE:
      Articolul 1
      Regulamentul de procedură al Comitetului pentru comerț este instituit în forma stabilită în anexă.
      Articolul 2
      Prezenta decizie intră în vigoare la …

         Adoptată la …, …

               Pentru Comitetul pentru comerț

               Ministrul Comerțului al Republicii Coreea

            Kim JONG-HOON

               Comisarul pentru comerț al Comisiei Europene

            Karel DE GUCHT

         ANEXĂ

            REGULAMENTUL DE PROCEDURĂ AL COMITETULUI PENTRU COMERȚ

         Articolul 1
         Componență și președinție
         (1)   Comitetul pentru comerț care este instituit în conformitate cu articolul 15.1 din Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumit în continuare „acordul”) își exercită atribuțiile astfel cum se prevede la articolul 15.1 din acord și își asumă responsabilitatea pentru punerea în aplicare generală a acordului.
         (2)   Astfel cum se prevede la articolul 15.1 alineatul (1) din acord, Comitetul pentru comerț se compune din reprezentanți ai UE, pe de o parte, și reprezentanți ai Coreei, pe de altă parte.
         (3)   Comitetul pentru comerț este coprezidat de Ministrul Comerțului din Coreea și de membrul Comisiei Europene responsabil cu comerțul. Președinții pot dispune să fie reprezentați de persoane desemnate în acest scop, astfel cum se prevede la articolul 15.1 alineatul (2) din acord.
         Articolul 2
         Reprezentare
         (1)   O parte notifică celeilalte părți lista membrilor săi care fac parte din Comitetul pentru comerț. Lista este gestionată de secretariatul Comitetului pentru comerț.
         (2)   Un membru care dorește să fie reprezentat de un reprezentant supleant comunică numele acestuia președinților Comitetului pentru comerț, înainte de reuniunea la care urmează să fie astfel reprezentat. Reprezentantul supleant al unui membru al Comitetului pentru comerț exercită toate drepturile membrului respectiv.
         Articolul 3
         Reuniuni
         (1)   Comitetul pentru comerț se reunește o dată pe an sau la solicitarea oricăreia dintre părți. Reuniunile au loc, alternativ, la Bruxelles sau la Seul, cu excepția cazului în care părțile convin altfel.
         (2)   Cu titlu de excepție și în cazul în care ambele părți convin astfel, reuniunile Comitetului pentru comerț pot avea loc prin videoconferință sau teleconferință.
         (3)   Fiecare reuniune a Comitetului pentru comerț este convocată de către secretariatul Comitetului pentru comerț, la o dată și un loc stabilite de comun acord de către ambele părți. Convocarea la reuniune se transmite de secretariatul Comitetului pentru comerț membrilor Comitetului pentru comerț cel târziu cu 28 de zile înainte de începerea sesiunii, cu excepția cazului în care părțile convin altfel.
         Articolul 4
         Delegații
         Membrii Comitetului pentru comerț pot fi însoțiți de funcționari. Înaintea fiecărei reuniuni, președinții Comitetului pentru comerț sunt informați despre componența prevăzută a delegațiilor care participă la reuniune.
         Articolul 5
         Observatori
         Comitetul pentru comerț poate decide să invite, ad-hoc, observatori.
         Articolul 6
         Secretariat
         Coordonatorii desemnați de către părți în conformitate cu articolul 15.6 din acord exercită în comun funcția de secretariat al Comitetului pentru comerț.
         Articolul 7
         Documente
         În cazul în care deliberările Comitetului pentru comerț se întemeiază pe documente justificative scrise, secretariatul Comitetului pentru comerț le numerotează și le difuzează ca documente ale Comitetului pentru comerț.
         Articolul 8
         Corespondență
         (1)   Corespondența către președinții Comitetului pentru comerț se transmite secretariatului Comitetului pentru comerț pentru a fi difuzată membrilor Comitetului pentru comerț.
         (2)   Corespondența de la președinții Comitetului pentru comerț se transmite destinatarilor de către secretariatul Comitetului pentru comerț și se numerotează și difuzează, dacă este cazul, celorlalți membri ai Comitetului pentru comerț.
         Articolul 9
         Ordinea de zi a reuniunilor
         (1)   Pentru fiecare reuniune se stabilește o ordine de zi provizorie de către secretariatul Comitetului pentru comerț. Aceasta se transmite, împreună cu documentele relevante, membrilor Comitetului pentru comerț, precum și președinților Comitetului pentru comerț, cel târziu cu șapte zile înainte de începerea reuniunii.
         (2)   Ordinea de zi provizorie cuprinde punctele cu privire la care secretariatul Comitetului pentru comerț a primit, din partea unei părți, o cerere de înscriere pe ordinea de zi, împreună cu documentele relevante, cel târziu cu 14 de zile înainte de începerea reuniunii.
         (3)   Ordinea de zi se adoptă de Comitetul pentru comerț la începutul fiecărei reuniuni. Punctele care nu figurează pe ordinea de zi provizorie pot fi înscrise pe ordinea de zi în cazul în care părțile convin astfel.
         (4)   Președinții Comitetului pentru comerț pot, de comun acord, să invite experți care să participe la reuniunile comitetului, pentru a prezenta informații pe teme specifice.
         (5)   Președinții Comitetului pentru comerț pot, de comun acord, să reducă termenele indicate la alineatele (1) și (2), pentru a lua în considerare cerințele unui caz anume.
         Articolul 10
         Proces-verbal
         (1)   Secretariatul Comitetului pentru comerț redactează un proiect de proces-verbal al fiecărei reuniuni, în mod normal în termen de 21 de zile de la încheierea reuniunii.
         (2)   Procesul-verbal rezumă, ca regulă generală, fiecare punct al ordinii de zi, specificând, unde este cazul:

                     (a)

                     documentele prezentate Comitetului pentru comerț;

                     (b)

                     orice declarație a cărei înscriere a fost cerută de către un membru al Comitetului pentru comerț; și

                     (c)

                     deciziile adoptate, recomandările făcute, declarațiile convenite și concluziile adoptate cu privire la puncte specifice.

               (3)   Procesul-verbal include, de asemenea, o listă a membrilor Comitetului pentru comerț sau a reprezentanților supleanți ai acestora care au participat la reuniune, o listă a membrilor delegațiilor care îi însoțesc și o listă a eventualilor observatori sau experți prezenți la reuniune.
         (4)   Procesul-verbal se aprobă în scris de ambele părți în termen de 28 de zile de la data reuniunii sau până la orice altă dată convenită de părți. După aprobare, două exemplare ale procesului-verbal se semnează de către secretariatul Comitetului pentru comerț și fiecare dintre părți primește un exemplar original al acestor documente autentice. Se transmit membrilor Comitetului pentru comerț exemplare ale procesului-verbal semnat.
         Articolul 11
         Rapoarte
         Comitetul pentru comerț raportează Comitetului mixt cu privire la acordul-cadru privind activitățile sale și cele ale comitetelor sale specializate, ale grupurilor de lucru și alte altor organisme la fiecare reuniune ordinară a Comitetului mixt, astfel cum este prevăzut la articolul 15.1 alineatul (5) din acord.
         Articolul 12
         Decizii și recomandări
         (1)   Comitetul pentru comerț adoptă decizii și recomandări de comun acord între părți, astfel cum se prevede la articolul 15.4 din acord.
         (2)   Între reuniuni, Comitetul pentru comerț poate adopta decizii sau recomandări prin procedură scrisă, în cazul în care ambele părți convin astfel. Procedura scrisă este alcătuită dintr-un schimb de note între președinții Comitetului pentru comerț.
         (3)   În cazul în care Comitetul pentru comerț este împuternicit conform acordului să adopte decizii sau recomandări, aceste acte poartă titlul de „decizie” sau, respectiv, de „recomandare”. Secretariatul Comitetului pentru comerț atribuie fiecărei decizii sau recomandări un număr de ordine, menționează data adoptării și oferă o descriere a obiectului acesteia. Fiecare decizie prevede data intrării sale în vigoare.
         (4)   Deciziile și recomandările adoptate de către Comitetul pentru comerț se autentifică prin două exemplare autentice semnate de către președinții Comitetului pentru comerț.
         Articolul 13
         Publicitate și confidențialitate
         (1)   Reuniunile Comitetului pentru comerț nu sunt publice, cu excepția cazului în care se decide altfel.
         (2)   În cazul în care una dintre părți prezintă Comitetului pentru comerț, comitetelor specializate, grupurilor de lucru sau oricăror alte organisme informații considerate confidențiale conform legislației și reglementărilor sale, cealaltă parte tratează aceste informații ca fiind confidențiale în conformitate cu articolul 15.1 alineatul (7) din acord.
         (3)   Fiecare parte poate decide în legătură cu publicarea, în propria sa publicație oficială, a deciziilor și recomandărilor Comitetului pentru comerț.
         Articolul 14
         Cheltuieli
         (1)   Fiecare parte suportă orice cheltuială rezultată în urma participării la reuniunile Comitetului pentru comerț, atât cheltuielile cu personalul, călătoria și șederea, cât și cheltuielile poștale și de telecomunicații.
         (2)   Cheltuielile de organizare a reuniunilor și de reproducere a documentelor sunt suportate de partea care găzduiește reuniunea.
         Articolul 15
         Comitete specializate și grupuri de lucru
         (1)   Comitetul pentru comerț este asistat în exercitarea atribuțiilor sale de către comitetele specializate și grupurile de lucru instituite sub auspiciile Comitetului pentru comerț.
         (2)   Comitetul pentru comerț este informat în legătură cu punctele de contact desemnate de către fiecare comitet specializat și grup de lucru. Toată corespondență, toate documentele și comunicările, inclusiv schimbul de e-mailuri între punctele de contact ale fiecărui comitet specializat și grup de lucru privind punerea în aplicare a acordului, se transmit simultan secretariatului Comitetului pentru comerț.
         (3)   La fiecare reuniune ordinară, Comitetul pentru comerț primește rapoarte din partea fiecărui comitet specializat și grup de lucru privind activitățile acestuia.
         (4)   Fiecare comitet specializat și grup de lucru poate stabili propriul regulament de procedură, care se raportează Comitetului pentru comerț.

      PROIECT DE
      DECIZIE NR. … A COMITETULUI PENTRU COMERȚ UE-COREEA
      din
      privind întocmirea unei liste de arbitri menționate la articolul 14.18 din Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte
      COMITETUL PENTRU COMERȚ,
      având în vedere Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, semnat la Bruxelles la 6 octombrie 2010 (denumite în continuare „părțile” și „acordul”), în special articolul 14.18,
      întrucât:

                  (1)

                  Acordul prevede un mecanism de soluționare a litigiilor prin care litigiile sunt rezolvate prin recurgerea la o comisie de arbitri.

                  (2)

                  În caz de litigiu, părțile se consultă pentru a ajunge la un acord privind componența comisiei de arbitraj și, în lipsa acestui acord, comisia este formată prin tragere la sorți pe baza unei liste de 15 persoane.

                  (3)

                  O astfel de listă de persoane se întocmește de către Comitetul pentru comerț în conformitate cu articolul 14.18 din acord.

                  (4)

                  Părțile au convenit asupra unei liste de 15 persoane,

            ADOPTĂ PREZENTA DECIZIE:
      Articolul 1
      Lista de 15 arbitri se regăsește în anexa la prezenta decizie.
      Articolul 2
      Prezenta decizie intră în vigoare în data adoptării.

         Adoptată la …, …

               Pentru Comitetul pentru comerț

               Ministrul Comerțului al Republicii Coreea

            Kim JONG-HOON

               Comisarul pentru comerț al Comisiei Europene

            Karel DE GUCHT

         ANEXĂ

            LISTA ARBITRILOR

            Arbitri propuși de Coreea

                     Dukgeun AHN

                     Seungwha CHANG

                     Sungjoon CHO

                     Joongi KIM

                     Jaemin LEE

            Arbitri propuși de UE

                     Jacques BOURGEOIS

                     Claus-Dieter EHLERMANN

                     Pieter Jan KUIJPER

                     Giorgio SACERDOTI

                     Ramon TORRENT

            Președinți

                     William DAVEY (SUA)

                     Merit JANOW (SUA)

                     Virachai PLASAI (Thailanda)

                     Helge SELAND (Norvegia)

                     Florentino FELICIANO (Filipine)


title: 2011/390/PESC: Decizia EUMM/1/2011 a Comitetului politic și de securitate din 1 iulie 2011 privind numirea șefului misiunii de monitorizare a Uniunii Europene în Georgia, EUMM Georgia

text:
               2.7.2011

               RO

               Jurnalul Oficial al Uniunii Europene

               L 175/27

         DECIZIA EUMM/1/2011 A COMITETULUI POLITIC ȘI DE SECURITATE
   din 1 iulie 2011
   privind numirea șefului misiunii de monitorizare a Uniunii Europene în Georgia, EUMM Georgia
   (2011/390/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (2),
   întrucât:

               (1)

               La 15 septembrie 2008, Consiliul a adoptat Acțiunea comună 2008/736/PESC prin care se instituie misiunea de monitorizare a Uniunii Europene în Georgia, EUMM Georgia („EUMM Georgia”).

               (2)

               La 12 august 2010, Consiliul a adoptat Decizia 2010/452/PESC (2) prin care se prelungește EUMM Georgia până la 14 septembrie 2011.

               (3)

               În temeiul articolului 10 alineatul (1) din Decizia 2010/452/PESC, Comitetul politic și de securitate este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a EUMM Georgia, inclusiv decizia de numire a unui șef de misiune,

         ADOPTĂ PREZENTA DECIZIE:
   Articolul 1
   Domnul Andrzej TYSZKIEWICZ este numit șeful misiunii Uniunii Europene de monitorizare în Georgia, EUMM Georgia, pentru perioada 18 iulie 2011-14 septembrie 2011.
   Articolul 2
   Se abrogă Decizia EUMM Georgia/1/2010 a Comitetului politic și de securitate din 3 septembrie 2010 privind prelungirea mandatului șefului misiunii de monitorizare a Uniunii Europene în Georgia, EUMM Georgia (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 1 iulie 2011.

            Pentru Comitetul politic și de securitate

            Președintele

         O. SKOOG

      (1)  JO L 248, 17.9.2008, p. 26.

      (2)  JO L 213, 13.8.2010, p. 43.

      (3)  JO L 234, 4.9.2010, p. 16.


title: Decizia Parlamentului European din 23 aprilie 2009 privind descărcarea de gestiune pentru execuția bugetului Fundației Europene de Formare aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/149

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Fundației Europene de Formare aferent exercițiului financiar 2007
   (2009/659/CE)
   PARLAMENTUL EUROPEAN,

               —

               având în vedere conturile anuale finale ale Fundației Europene de Formare pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Fundației Europene de Formare pentru exercițiul financiar 2007, însoțit de răspunsurile fundației (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 1360/90 al Consiliului din 7 mai 1990 privind înființarea Fundației Europene de Formare (4), în special articolul 11,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0157/2009),

               1.

               acordă directorului Fundației Europene de Formare descărcarea de gestiune pentru execuția bugetului fundației aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene de Formare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 63.

      (2)  JO C 311, 5.12.2008, p. 149.

      (3)  JO L 248, 16.9.2002, p. 1.

      (4)  JO L 131, 23.5.1990, p. 1.

      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Fundației Europene de Formare aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Fundației Europene de Formare pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Fundației Europene de Formare pentru exercițiul financiar 2007, însoțit de răspunsurile fundației (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 1360/90 al Consiliului din 7 mai 1990 privind înființarea Fundației Europene de Formare (4), în special articolul 11,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0157/2009),

               A.

               întrucât Curtea de Conturi Europeană (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului Fundației Europene de Formare descărcarea de gestiune pentru execuția bugetului fundației aferent exercițiului financiar 2006 (6), iar în rezoluția sa care însoțea decizia de descărcare de gestiune, inter alia, își exprima surprinderea că raportul Curții nu face nicio referire la faptul că declarația de asigurare a directorului (anexată la raportul anual de activitate al fundației) este formulată cu anumite rezerve privind nesiguranța politică din țările partenere, gestiunea financiară a convenției Tempus și posibilele implicații sociale, juridice, financiare și asupra reputației ale asistenței tehnice Tempus în cadrul fundației,

               1.

               ia act de constatarea CCE privind înscrierea incorectă în bugetul rectificativ a valorii veniturilor alocate; aceasta ar fi trebuit să fie de 1 200 000 EUR în locul sumei indicate de 3 400 000 EUR, care includea și veniturile alocate reportate din exercițiul anterior;

               2.

               ia act de promisiunea fundației de a alinia în continuare practicile de prezentare a bugetului la cerințele reglementare;

               3.

               constată că, în declarația de asigurare (anexată la raportul anual de activitate al fundației), directorul își păstrează rezervele exprimate anul trecut privind nesiguranța politică din țările partenere, gestiunea financiară a unei părți a convenției Tempus și posibilele implicații sociale, juridice, financiare și asupra reputației ale repatrierii asistenței tehnice Tempus din partea fundației;

               4.

               invită CCE să analizeze și să comenteze rezervele directorului în următorul raport de audit asupra fundației;

               5.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).

      (1)  JO C 278, 31.10.2008, p. 63.

      (2)  JO C 311, 5.12.2008, p. 149.

      (3)  JO L 248, 16.9.2002, p. 1.

      (4)  JO L 131, 23.5.1990, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 101.

      (7)  A se vedea pagina 206 din prezentul Jurnal Oficial.


title: Decizia (UE) 2017/798 a Consiliului din 25 aprilie 2017 autorizând începerea negocierilor cu Guvernul Japoniei în vederea unui acord privind cooperarea în domeniul politicii în materie de concurență între Uniunea Europeană și Guvernul Japoniei

text:
               11.5.2017

               RO

               Jurnalul Oficial al Uniunii Europene

               L 120/19

         DECIZIA (UE) 2017/798 A CONSILIULUI
   din 25 aprilie 2017
   autorizând începerea negocierilor cu Guvernul Japoniei în vederea unui acord privind cooperarea în domeniul politicii în materie de concurență între Uniunea Europeană și Guvernul Japoniei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 103 și 352, coroborate cu articolul 218 alineatele (3) și (4),
   având în vedere recomandarea Comisiei Europene,
   întrucât ar trebui deschise negocieri în vederea încheierii unui acord între Uniunea Europeană și Guvernul Japoniei privind cooperarea în domeniul politicii în materie de concurență,
   ADOPTĂ PREZENTA DECIZIE:
   Articolul 1
   (1)   Prin prezenta decizie, Comisia este autorizată să înceapă negocierile cu Guvernul Japoniei în vederea unui acord care să adauge dispoziții referitoare la schimbul reciproc de mijloace de probă în anchetele din domeniul concurenței la Acordul între Comunitatea Europeană și Guvernul Japoniei privind cooperarea în domeniul practicilor anticoncurențiale (1).
   (2)   Negocierile se desfășoară pe baza directivelor de negociere ale Consiliului, prevăzute în addendumul la prezenta decizie.
   Articolul 2
   Prin prezenta decizie Comisia este desemnată negociator din partea Uniunii.
   Articolul 3
   Negocierile se desfășoară în consultare cu Grupul de lucru pentru concurență al Consiliului.
   Articolul 4
   Prezenta decizie se adresează Comisiei.

      Adoptată la Luxemburg, 25 aprilie 2017.

            Pentru Consiliu

            Președintele

         I. BORG

      (1)  JO L 183, 22.7.2003, p. 12.


title: 2014/254/UE: Decizia Parlamentului European și a Consiliului din 16 aprilie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/007 IT/VDC Technologies, prezentată de Italia)

text:
               7.5.2014

               RO

               Jurnalul Oficial al Uniunii Europene

               L 134/44

         DECIZIA PARLAMENTULUI EUROPEAN ȘI A CONSILIULUI
   din 16 aprilie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/007 IT/VDC Technologies, prezentată de Italia)

      (2014/254/UE)

   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (1), în special articolul 12 alineatul (3),
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (2), în special articolul 23 al doilea paragraf,
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (4), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor structurale majore intervenite în practicile comerciale mondiale, generate de globalizare, și pentru a-i ajuta să se reintegreze pe piața forței de muncă.

               (2)

               FEG nu depășește o sumă anuală maximă de 150 milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului.

               (3)

               Italia a prezentat la 31 august 2012 o cerere de mobilizare a FEG, referitoare la concedierile de la întreprinderea VDC Technologies SpA și de la un furnizor, pe care a completat-o cu informații suplimentare până la 6 septembrie 2013. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 3 010 985 EUR.

               (4)

               În pofida faptului că Regulamentul (CE) nr. 1927/2006 se abrogă, acesta continuă să se aplice cererilor prezentate până la 31 decembrie 2013 în temeiul articolului 23 al doilea paragraf din Regulamentul (UE) nr. 1309/2013.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Italia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare pentru alocarea sumei de 3 010 985 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 aprilie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         D. KOURKOULAS

      (1)  JO L 406, 30.12.2006, p. 1.

      (2)  JO L 347, 20.12.2013, p. 855.

      (3)  JO L 347, 20.12.2013, p. 884.

      (4)  JO C 373, 20.12.2013, p. 1.


title: Decizia (UE) 2016/352 a Consiliului din 4 martie 2016 de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 și propunerea pentru un nou regulament privind omologarea vehiculelor silențioase de transport rutier (QRTV)

text:
               11.3.2016

               RO

               Jurnalul Oficial al Uniunii Europene

               L 65/64

         DECIZIA (UE) 2016/352 A CONSILIULUI
   din 4 martie 2016
   de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 și propunerea pentru un nou regulament privind omologarea vehiculelor silențioase de transport rutier (QRTV)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”).

               (2)

               În conformitate cu Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”).

               (3)

               Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               (4)

               Având în vedere experiența dobândită și progresul tehnic, în prezent este necesară adaptarea cerințelor privind anumite elemente sau caracteristici care fac obiectul Regulamentelor ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 pentru a se ține cont de progresele tehnice.

               (5)

               Pentru a stabili dispoziții uniforme privind omologarea vehiculelor silențioase de transport rutier (QRTV) în ceea ce privește audibilitatea lor redusă ar trebui să se adopte un nou regulament ONU privind QRTV.

               (6)

               Prin urmare, este necesară stabilirea poziției care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în ceea ce privește adoptarea actelor ONU menționate,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel în perioada 7-11 martie 2016 este aceea de a vota în favoarea propunerilor enumerate în anexa la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 4 martie 2016.

            Pentru Consiliu

            Președintele

         S.A.M. DIJKSMA

      (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

      (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).

      (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

      ANEXĂ

                  Regulamentul nr.

                  Punctul de pe ordinea de zi

                  Titlul punctului de pe ordinea de zi

                  Doc. de referință

                  10

                  4.9.1.

                  Propunerea de completare 1 la seria 05 de amendamente la Regulamentul nr. 10 (Compatibilitatea electromagnetică)

                  ECE/TRANS/WP.29/2016/16

                  10

                  4.9.2.

                  Propunerea de completare 3 la seria 04 de amendamente la Regulamentul nr. 10 (Compatibilitatea electromagnetică)

                  ECE/TRANS/WP.29/2016/17

                  34

                  4.8.1.

                  Propunerea de completare 1 la seria 03 de amendamente la Regulamentul nr. 34 (Prevenirea riscului de incendiu)

                  ECE/TRANS/WP.29/2016/8

                  41

                  4.6.1.

                  Propunere de completare 4 la seria 04 de amendamente la Regulamentul nr. 41 (Emisii sonore ale motocicletelor)

                  ECE/TRANS/WP.29/2016/3

                  46

                  4.8.2.

                  Propunerea de completare 3 la seria 04 de amendamente la Regulamentul nr. 46 (Dispozitive de vizibilitate indirectă)

                  ECE/TRANS/WP.29/2016/9

                  48

                  4.9.3.

                  Propunerea de completare 7 la seria 06 de amendamente la Regulamentul nr. 48 (Instalarea dispozitivelor de iluminat și de semnalizare luminoasă)

                  ECE/TRANS/WP.29/2016/18

                  48

                  4.9.4.

                  Propunerea de completare 9 la seria 05 de amendamente la Regulamentul nr. 48 (Instalarea dispozitivelor de iluminat și de semnalizare luminoasă)

                  ECE/TRANS/WP.29/2016/19

                  48

                  4.9.5.

                  Propunerea de completare 16 la seria 04 de amendamente la Regulamentul nr. 48 (Instalarea dispozitivelor de iluminat și de semnalizare luminoasă)

                  ECE/TRANS/WP.29/2016/20

                  50

                  4.9.6.

                  Propunerea de completare 18 la seria inițială de amendamente la Regulamentul nr. 50 (Lămpi de poziție, de stop și indicatoare de direcție pentru motorete și motociclete)

                  ECE/TRANS/WP.29/2016/21

                  51

                  4.6.2.

                  Propunerea de completare 1 la seria 03 de amendamente la Regulamentul nr. 51 (Emisii sonore ale vehiculelor din categoriile M și N)

                  ECE/TRANS/WP.29/2016/4

                  53

                  4.9.7.

                  Propunerea de completare 18 la seria 01 de amendamente la Regulamentul nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                  ECE/TRANS/WP.29/2016/22

                  53

                  4.9.8.

                  Propunerea unei noi serii 02 de amendamente la Regulamentul nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                  ECE/TRANS/WP.29/2016/23

                  55

                  4.7.1.

                  Propunerea de completare 5 la seria 01 de amendamente la Regulamentul nr. 55 (Cuplaje mecanice)

                  ECE/TRANS/WP.29/2016/5

                  60

                  4.15.1.

                  Propunerea de completare 5 la Regulamentul nr. 60 (comenzile acționate de conducătorul vehiculului (motorete și motociclete)

                  ECE/TRANS/WP.29/2016/27

                  73

                  4.12.1.

                  Propunerea de rectificare 1 (numai pentru limba franceză) la seria 01 de amendamente la Regulamentul nr. 73 (Dispozitive de protecție laterală)

                  ECE/TRANS/WP.29/2016/31

                  83

                  4.15.2.

                  Propunerea de completare 2 la seria 07 de amendamente la Regulamentul nr. 83 (Emisii ale vehiculelor de tip M1 și N1)

                  ECE/TRANS/WP.29/2016/28

                  94

                  4.11.1

                  Propunerea de rectificare 3 (numai pentru limba rusă) la seria 01 de amendamente la Regulamentul nr. 94 (Protecție în caz de coliziune frontală)

                  ECE/TRANS/WP.29/2016/32

                  107

                  4.8.3.

                  Propunerea de completare 5 la seria 05 de amendamente la Regulamentul nr. 107 (Construcția generală a autobuzelor și autocarelor)

                  ECE/TRANS/WP.29/2016/10

                  107

                  4.8.4.

                  Propunerea de completare 5 la seria 06 de amendamente la Regulamentul nr. 107 (Construcția generală a autobuzelor și autocarelor)

                  ECE/TRANS/WP.29/2016/11

                  107

                  4.8.5.

                  Propunerea pentru seria 07 de amendamente la Regulamentul nr. 107 (Construcția generală a autobuzelor și autocarelor)

                  ECE/TRANS/WP.29/2016/12

                  110

                  4.8.6.

                  Propunerea pentru seria 02 de amendamente la Regulamentul nr. 110 (Vehicule cu GNC și GNL)

                  ECE/TRANS/WP.29/2016/13

                  113

                  4.9.9.

                  Propunerea de completare 6 la seria 01 de amendamente la Regulamentul nr. 113 (Faruri care emit o lumină de întâlnire simetrică)

                  ECE/TRANS/WP.29/2016/24

                  118

                  4.8.7.

                  Propunerea de completare 2 la seria 02 de amendamente la Regulamentul nr. 118 (Comportarea la foc a materialelor)

                  ECE/TRANS/WP.29/2016/14

                  125

                  4.8.8.

                  Propunerea de completare 1 la seria 01 de amendamente la Regulamentul nr. 125 (Câmp de vizibilitate spre înainte al conducătorilor auto)

                  ECE/TRANS/WP.29/2016/15

                  128

                  4.9.10.

                  Propunerea de completare 5 la seria inițială de amendamente la Regulamentul nr. 128 [Surse de lumină cu diode electroluminiscente (LED)]

                  ECE/TRANS/WP.29/2016/25

                  130

                  4.7.2.

                  Propunerea de completare 1 la Regulamentul nr. 130 (Sisteme de avertizare la trecerea involuntară peste liniile de separare a benzilor de circulație (LDWS)]

                  ECE/TRANS/WP.29/2016/6

                  131

                  4.7.3.

                  Propunerea de completare 2 la seria 01 de amendamente la Regulamentul nr. 131 [Sisteme avansate de frânare de urgență (AEBS)]

                  ECE/TRANS/WP.29/2016/7

                  4.13.1.

                  Propunere pentru un nou regulament privind omologarea vehiculelor silențioase de transport rutier (QRTV)

                  ECE/TRANS/WP.29/2016/26